CELEX: 22019D1236
Language: hu
Date: 2019-04-11 00:00:00
Title: Az EGT Vegyes Bizottság 106/2019 határozata (2019. április 11.) az Európai Gazdasági Térségről szóló megállapodás XIII. mellékletének (Közlekedés) módosításáról [2019/1236]

18.7.2019   
               
               
                  HU
               
               
                  Az Európai Unió Hivatalos Lapja
               
               
                  L 192/62
               
            
         AZ EGT VEGYES BIZOTTSÁG 106/2019 HATÁROZATA
         (2019. április 11.)
         az Európai Gazdasági Térségről szóló megállapodás XIII. mellékletének (Közlekedés) módosításáról [2019/1236]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A Nagy-Britannia és Észak-Írország Egyesült Királyságának az Unióból történő kilépésével összefüggésben az alapszintű légi összeköttetést biztosító közös szabályokról szóló, 2019. március 25-i (EU) 2019/502 európai parlamenti és tanácsi rendeletet (1) bele kell foglalni az EGT-megállapodásba.
                  
               
                     (2)
                  
                  
                     Ez a határozat olyan uniós egyoldalú rendkívüli intézkedéseknek az EGT-megállapodásba való belefoglalásához kapcsolódik, amelyeket a belső piac megfelelő működésének biztosítása érdekében fogadtak el arra az esetre, ha az Egyesült Királyság megállapodás nélkül lépne ki az EU-ból. Az EGT-megállapodás nem alkalmas arra, hogy kezelje az EGT-államok és az Egyesült Királyság mint harmadik ország közötti kapcsolatokat. A belefoglalást ezért csak kivételesen és azzal a feltétellel fogadják el, hogy a rendkívüli intézkedések alkalmazása a kilépés után nagyon rövid időszakra korlátozódik. A belefoglalás nem alkalmazható precedensként a jövőben és harmadik országokat érintő uniós intézkedésekhez kapcsolódó egyéb esetekben.
                  
               
                     (3)
                  
                  
                     Az EGT-megállapodás XIII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. melléklete a 64c. pont (96/67/EK tanácsi irányelv) után a következővel egészül ki:
            
               
                           „64d.
                        
                        
                           
                              32019 R 0502: az Európai Parlament és a Tanács (EU) 2019/502 rendelete (2019. március 25.) Nagy-Britannia és Észak-Írország Egyesült Királyságának az Unióból történő kilépésével összefüggésben az alapszintű légi összeköttetést biztosító közös szabályokról (HL L 85I, 2019.3.27., 49. o.).
                           A rendelet rendelkezéseit e megállapodás alkalmazásában a következő kiigazításokkal kell értelmezni:
                           
                                       a)
                                    
                                    
                                       Az EFTA-államok tekintetében a 4. cikk (3) bekezdése nem alkalmazandó.
                                    
                                 
                                       b)
                                    
                                    
                                       A 15. cikk a következő bekezdéssel egészül ki:
                                       
                                          »(4)   Az EFTA-államok teljes mértékben részt vesznek az (1) bekezdés alapján létrehozott bizottság munkájában, és azon belül a szavazati jog kivételével az EU-tagállamokéval megegyező jogaik és kötelezettségeik vannak.«”
                                       
                                    
                                 
                     
         
         
            2. cikk
            Az (EU) 2019/502 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. április 11-én vagy az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1), attól függően, hogy melyik a későbbi időpont.
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. április 11-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 85I, 2019.3.27., p. 49.
         
         
            (*1)  Alkotmányos követelmények fennállását nem jelezték.